C 498/2
ET
Euroopa Liidu Teataja
30.12.2022
2. peab kahetsusväärseks, et Euroopa Komisjoni president ei tunnustanud oma kõnes olukorrast Euroopa Liidus kohalike ja piirkondlike omavalitsuste aktiivset ja keskset rolli nende probleemide lahendamisel ega vajadust mitmetasandilise valitsemise järele ELi poliitikakujundamises ja ühtekuuluvuse muutmisel ELi üldeesmärgiks, nagu on ette nähtud Maastrichti lepingus, millega kehtestati subsidiaarsuse põhimõte ja loodi ka Euroopa Regioonide Komitee;
3. hoiatab, et inflatsioon ei mõjuta piirkondi ühtemoodi ja võib veelgi süvendada praegust territoriaalset, sotsiaalset ja majanduslikku ebavõrdsust.
Suuremad energia- ja transpordikulud avaldavad tõsisemat mõju haavatavatele elanikerühma­ dele.
Madalama sissetulekuga piirkondade elanikud kannatavad ebaproportsionaalselt põhi- ja esmatarbekaupade hinnatõusu all, millega kaasneb vaesuse oht;
4. rõhutab piiriülese koostöö tähtsust, et Euroopa Liitu sotsiaalses, majanduslikus ja halduslikus mõttes veelgi süvendada.
Kolmandik ELi elanikkonnast elab piirialadel, kus suuremad linnad või majanduskeskused asuvad tihti teisel pool piiri.
Seda kasutamata potentsiaali tervishoiu, kriisiohjamise, energiavarustuse, liikuvuse, hariduse ja töö valdkonnas tuleb paremini ära kasutada ja eraldi edendada;
5. kutsub Euroopa Liitu üles toetama ELi ja Ukraina linnu ja piirkondi sõjast tulenevate probleemide lahendamisel.
Ukraina ülesehitamine on Euroopa Liidu jaoks vajadus, moraalne kohustus ja investeering.
Seejuures tuleb järgida OECD parema taastamise põhimõtet ning tagada kestlikud, keskkonnahoidlikud ja digitaalsed lähenemisviisid integreeritud territoriaalse arengu jaoks.
Nii Ukraina ülesehitamine kui ka sõja ja pandeemia tagajärjed ELis nõuavad praeguse mitmeaastase finantsraamistiku prioriteetide selget muutmist.
ELi kohalike omavalitsuste, piirkondade ja liikmesriikide majanduslik olukord on juba praegu pingeline.
Samuti peab Ukraina ülesehitamine käima käsikäes kohaliku demokraatia edendamisega, mis põhineb tugevatel partnerlustel Euroopa Liidu kohalike ja piirkondlike omavalitsustega.
Detsentrali­ seeritud ülesehitusprotsess annaks Ukraina kodanikele samuti väljavaate jääda oma kodumaale ja vähendaks seeläbi edasisi rändevooge.
Samal ajal taunib komitee Ukraina kodanike sisserände takistamist ja nõuab, et võimalikult kiiresti vaadataks läbi nõukogu ajutise kaitse direktiiv 2001/55/EÜ, (2) et anda pagulastele enam kui kolme aasta pikkune elamisluba;
6. märgib, et Ukraina pagulaste toetamine peaks ajendama reformima ELi rände- ja varjupaigasüsteemi, mis tugineb solidaarsusele, koormuse õiglase jagamise stimuleerimisele ja põhiõiguste austamisele ning välispiiride kaitsmisele.
See on seda pakilisem, kuna toiduainete hinna kiire tõus kogu maailmas võib põhjustada rändajate sissevoolu ELi linnadesse ja piirkondadesse;
7. rõhutab, et kohalikele ja piirkondlikele omavalitsustele avaldavad survet ka järsult kasvavad energiaarved avalike teenuste eest ning inflatsiooni mõju riigihangetele ja palkadele.
Kohalikke ja piirkondlikke omavalitsusi tuleb pidada aktiivseteks partneriteks energiasäästukampaaniates, uutes taastuvenergia tootmise projektides ja energiavarustuse katkestustega kaasneva hädaolukorra lahendamise plaanides, et võtta arvesse kohalikke olusid ja piiriüleseid lahendusi.
Komitee juhib samuti tähelepanu kohaliku taastuvenergia tootmise potentsiaalile, et mitmekesistada ELi energiaallikate jaotust ja vähendada meie sõltuvust kolmandatest riikidest, ning nõuab, et ELi rahastamiskavasid, riigihanke- ja riigiabi eeskirju kohandataks nii, et kohalikud investeerimiskavad toimiksid ka kiire inflatsiooni kontekstis;
8. kutsub ELi institutsioone ja liikmesriike üles võtma erakorralisi meetmeid, et toetada kohalike ja piirkondlike omavalitsuste jõupingutusi leevendada energiakriisi mõju kodumajapidamistele, haavatavatele kogukondadele ning kohaliku tasandi väikestele ja keskmise suurusega ettevõtjatele ning tagada avalike teenuste osutamine, eraldades neile seejuures osa energiaettevõtete juhuslikust kasumist saadavast maksutulust;
9. kutsub Euroopa Komisjoni üles tegema viivitamata ettepaneku kehtestada kogu Euroopa Liitu imporditavale gaasile tervet ELi hõlmav hinnapiirang ning toetama gaasi- ja energiahinna üksteisest lahti sidumist, mis aitaks leevendada inflatsioonisurvet;
(2)
Nõukogu 20. juuli 2001. aasta direktiiv 2001/55/EÜ miinimumnõuete kohta ajutise kaitse andmiseks ümberasustatud isikute massilise sissevoolu korral ning meetmete kohta liikmesriikide jõupingutuste tasakaalustamiseks nende isikute vastuvõtmisel ning selle tagajärgede kandmisel (ELT L 212, 7.8.2001, lk 12).